《至界首关闻后使沈许何三公至》
明代·张弼

归心凌界首，别意在山椒。疆域交藩尽，风云帝里遥。

日穿珠影动，春度鸟声娇。会遇重来使，悬情正郁陶。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。